Publication: Magyar Közlöny
Issue: MK-2001-93 (Year: 2001, Number: 93)
Era: 1990-2004
Section: A Kormány a 146/1999. (X. 1.) Korm. rendelet 3. §
Paragraph Index: 70

6. A Nemzeti Sírkertbe tartozás előbírálás előkészítése érdekében az alábbi alapkritériumokat javasoljuk felállítani, figyelembe véve, hogy nem lehet olyan kritériumrend- KÖZLEMÉNYEK, HIRDETMÉNYEK V. rész 2001/93. szám szert felállítani, amelynek alapján automatikusan illet meg valakit a nemzet kegyelete (pl. a legmagasabb állami méltóságok esetében az 1919-es vagy az 1945 utáni államfők, elnökök, 1944 nemzetvezetője stb.). Tevékenység alapján: — királyok, fejedelmek, kormányzók (egyenkénti felülvizsgálattal), — köztársasági elnökök (egyenkénti felülvizsgálattal), — államelnök (egyenkénti felülvizsgálattal), — miniszterelnökök (egyenkénti felülvizsgálattal), — országgyűlés elnökei (egyenkénti felülvizsgálattal), — kiemelkedő politikai személyiségek, — államigazgatás halottainak névsora (bizonyos tisztséghez kötve pl. miniszterek) (egyenkénti felülvizsgálattal), — Honvédelmi Minisztérium halottainak névsora (akik a haza szabadságáért és függetlenségéért, a magyar nemzet fennmaradásáért fegyverrel küzdöttek, a magyar hazát önfeláldozóan szolgálták, vagy más módon életüket kockáztatták), — jelentős egyházi személyiségek, — kulturális élet kiemelkedő alakjai, akik a magyar művészet, valamint a magyar oktatás és művelődés fellendítése terén szereztek kimagasló érdemeket (pl. valamelyik színház örökös tagja, illetve szakmai szervezet javaslatához kötve), — gazdaság-, jog- és társadalomtudomány kiemelkedő alakjai (szakmai szervezet javaslatához kötve), — műszaki és természettudomány kiemelkedő alakjai a magyar tudomány a magyar oktatás és művelődés fellendítése terén szerzett kimagasló érdemeket (szakmai szervezet javaslatához kötve), — sportolók (olimpiai és világbajnokság első helyezettje, illetve szakmai szervezet javaslata alapján), — mindazok a hősi halottak, akik fegyverrel szolgálták a hazát, és szenvedték az önkény megtorló intézkedéseit, vagy vértanúságot szenvedtek (1848/49-es forradalom és szabadságharcban, az 1956-os forradalomban részt vett hősök). A Nemzeti Sírkertbe sorolás a következő szempontokkal egészíthető ki: I. Csatamezők, ahol nincsenek sírok (Muhi, Mohács, Don stb.). II. Emlékművek, hősi temetők, hősi temetési hely, temetkezési emlékhely (ahol a politikai vezetés évfordulónként lerója a nemzet kegyeletét). Nemzeti Kegyeleti Bizottság Az Országos Rádió és Televízió Testület közleménye

Source: https://magyarkozlony.hu/hivatalos-lapok/f1fdd7f9ce0e292b2d021fed109d698ae560f913/dokumentumok/8e9e855e244bcc5893f9f33aa6c139d1f028d899/letoltes